**Vienošanās nr.** **\_\_/2022**

par brīvprātīgā darba veikšanu

Talsos 20\_\_\_\_. gada

**Talsu novada Bērnu un jauniešu centrs** (turpmāk tekstā Centrs), reģistrācijas Nr.90000011997, Brīvības ielā 17a, Talsi, tā jaunatnes lietu speciālistes Danas Šteinbergas personā, no viens puses

un **brīvprātīgā/ais** , personas kods \_\_\_\_\_\_\_\_\_\_\_\_\_\_\_\_, dzīvojošs (turpmāk tekstā Brīvprātīgais) no otras puses, saskaņā ar Talsu novada Bērnu un jauniešu centra Jauniešu brīvprātīgā darba nolikumu, Brīvprātīgā darba likumu un Jaunatnes likuma 10. pantu, noslēdz sekojošu Vienošanos:

**1. Vispārēji noteikumi**

1.1. Brīvprātīgais darbs ir organizēts un uz labas gribas pamata veikts fiziskās personas fizisks vai intelektuāls bezatlīdzības darbs sabiedrības labā.

1.2. Brīvprātīgajam darbam nav peļņas gūšanas nolūka.

1.3. Brīvprātīgais, izsakot brīvu gribu, piekrīt darboties novada organizēto aktivitāšu ietvaros un veikt plānošanas, organizatoriskos un praktiskos darbus, lai nodrošinātu novada mērķu īstenošanu, jauniešu saturīga brīvā laika pavadīšanas organizēšanu.

1.4. Brīvprātīgā darba veicējs ir fiziskā persona, kas sasniegusi 13 gadu vecumu.

1.5. Brīvprātīgais darbu uzsāk līdz ar Vienošanās parakstīšanas brīdi un veic tik ilgi, kamēr ir personiskā vēlēšanās un iespējas veikt brīvprātīgo darbu.

1.6. Brīvprātīgais darbs nedrīkst traucēt vai ietekmēt Brīvprātīgā skolas vai darba apmeklējumu.

**2. Brīvprātīgā tiesības un pienākumi**

2.1. Brīvprātīgā pienākumi:

2.1.1. apzinīgi un godprātīgi pildīt brīvprātīgo darbu organizētāja noteiktā kārtībā un termiņā;

2.1.2. veicot brīvprātīgā darbu, darboties saskaņā ar Brīvprātīgā darba likumu, Latvijas Republikas spēkā esošajiem normatīvajiem aktiem, ievērot brīvprātīgā darba organizētāja rīkojumus, uzdevumus un darba vietas iekšējos normatīvos aktus, darba aizsardzības, drošības tehnikas un darba higiēnas prasības;

2.1.3. veicināt savstarpējas cieņas un principialitātes atmosfēru, ievērot ētikas normas un izvēlēties brīvprātīgā darba veikšanai piemērotu apģērbu;

2.1.4. sekot līdzi un aizpildīt savu Brīvprātīgā darba grāmatiņu, kuru Brīvprātīgā rīcībā nodod atbildīgā persona. Brīvprātīgā darba grāmatiņā jānorāda veiktais darbs vai pienākumi, nostrādāto stundu skaits, kā arī jābūt par aktivitāti atbildīgās personas parakstam, kas apliecina ierakstu.

2.2. Brīvprātīgā tiesības:

2.2.1. izvēlēties veicamo brīvprātīgo darbu un brīvprātīgā darba devēju, izmantojot mājas lapā [*www.tases.jimdofree.com*](http://www.tases.jimdo.com) esošo brīvprātīgā darba vietu datubāzi vai citu pieejamo informāciju;

2.2.2. pieprasīt ierakstu Brīvprātīgā darba grāmatiņā par veikto brīvprātīgo darbu un tā ilgumu;

2.2.3. atteikties veikt brīvprātīgo darbu, ja tas neatbilst viņa iemaņām un prasmēm vai ja darba uzdevums viņam nav pieņemams;

2.2.4. saņemt no brīvprātīgā darba organizētāja pilnīgu informāciju, kas nepieciešama brīvprātīgā darba izpildei;

2.2.5. saņemt no Centra rakstveida Sertifikātu vai Apliecinājumu par brīvprātīgā darbā pavadīto laiku pie jebkura brīvprātīgā darba devēja, kurš atrodas Centra brīvprātīgā darba devēja datubāzē, ja brīvprātīgajā darbā nostrādātās stundas Brīvprātīgais ir reģistrējis Brīvprātīgā darba grāmatiņā no 2021. gada 1.decembra līdz 2022. gada 25.novembrim un aizpildītu Brīvprātīgā darba grāmatiņu iesniedzis Centrā.

2.2.6. Brīvprātīgā darbu veikt drošos un veselībai nekaitīgos apstākļos.

**3. Centra tiesības un pienākumi**

3.1. Centra pienākumi:

3.1.1. veidot un papildināt brīvprātīgā darba vietu datubāzi mājas lapā *tases.jimdofree.com;*

3.1.2. iepazīstināt Brīvprātīgo ar brīvprātīgā darba vietu datubāzi mājas lapā *tases.jimdofree.com;*

3.1.2. iepazīstināt Brīvprātīgo ar darba aizsardzības, drošības tehnikas un darba higiēnas prasībām, kā arī informēt par nepieciešamību iepazīties ar brīvprātīgā darba vietas noteikumiem.

3.1.3. izsniegt rakstveida Sertifikātu vai Apliecinājumu par brīvprātīgā darbā pavadīto laiku pie jebkura brīvprātīgā darba devēja, kurš atrodas Centra brīvprātīgā darba devēja datubāzē, ja brīvprātīgajā darbā nostrādātās stundas Brīvprātīgais ir reģistrējis Brīvprātīgā darba grāmatiņā no 2021. gada 1.decembra līdz 2022. gada 25.novembrim un aizpildītu Brīvprātīgā darba grāmatiņu iesniedzis Centrā.

3.2. Centra tiesības:

3.2.1. pārbaudīt, vai Brīvprātīgā sniegtā informācija par veikto brīvprātīgo darbu ir patiesa.

**4. Vienošanās termiņš**

4.1. Vienošanās stājas spēkā tās parakstīšanas dienā un tiek noslēgta uz laiku līdz 2022. gada 25. novembrim.

4.2. Ja Brīvprātīgais vairs nevēlas turpināt veikt brīvprātīgo darbu, viņam ir tiesības izbeigt Vienošanos, brīdinot mutiski par to Centru.

**5. Citi noteikumi**

5.1. Vienošanās noslēgta pēc pušu vienošanās, izsakot brīvu gribu, bez maldus, viltus vai spaidiem. Vienošanās nosacījumus var grozīt tikai abām pusēm par to mutiski vai rakstiski vienojoties.

5.2. Vienošanās sastādīta divos eksemplāros, no kuriem viens eksemplārs glabājas Centrā, otrs pie Brīvprātīgā.

**PUSES:**

**Talsu novada Bērnu un jauniešu centrs Brīvprātīgais**

Reģ. Nr. 90000011997

Adrese: Brīvības iela 17a, Talsi /vārds, uzvārds/

Tālrunis: 28355770 Tālrunis:

E-pasts: dana.steinberga@talsi.lv Skola (ja ir)

/ /

/D. Šteinberga/ paraksts, atšifrējums

*\* Personas dati nepieciešami turpmākai saziņai, informācijas apmaiņai un personas reģistrēšanai Brīvprātīgā darba veicēju sarakstā.*